เพื่อไทย จวก คสช.ทำลายพรรคการเมือง ข้องใจแค่ 70 วัน หาเสียง-คิดนโยบาย
จาตุรนต์ ฉะ บิ๊กตู่ แค่คิดรีเทิร์นนั่งเก้าอี้นายกฯ ก็ผิดแล้ว ถามกลับ 70 วัน ทำหาเสียง-นโยบาย พร้อมกันได้อย่างไร จวก คสช.สร้างเจตนาทำลายพรรคการเมือง ด้าน ภูมิธรรม จวกถอยหลังเข้าคลองพาประเทศวิบัติ ยัน พท.เป็นเอกภาพ หลังคลายล็อกชัดเจนผู้นำพรรคแน่นอน ,เมื่อวันที่ 6 ก.ย.61 ที่พรรคเพื่อไทย นายจาตุรนต์ ฉายแสง แกนนำพรรคเพื่อไทย กล่าวถึงกรณีหากนายกฯจะตัดสินใจเล่นการเมือง ควรจะลาออกก่อนหรือไม่ว่า หากนายกฯซึ่งเป็นหัวหน้า คสช.ด้วยจะมาเสนอตัวเพื่อเป็นนายกฯในคราวหน้า ตั้งแต่เนิ่นๆ ก็ย่อมมีความขัดแย้งในตัวเอง เพราะเป็นนายกฯ ที่ใช้อำนาจอะไรได้เกินกว่านายกฯปกติ มีอำนาจหัวหน้า คสช.พิเศษเบ็ดเสร็จด้วยในตัว ดังนั้นการจะเรียกร้องให้นายกฯลาออกเมื่อประกาศตัวจะเป็นนายกฯ คราวหน้าก็ดูจะเป็นเรื่องยากเกินไป เพราะ พล.อ.ประยุทธ์ จันทร์โอชา นายกฯและหัวหน้า คสช.คงไม่ยอม แค่ตั้งใจจะเป็นนายกฯก็ผิดอยู่แล้ว วางยุทธศาสตร์ทั้งหมดเพื่อจะยึดอำนาจ และเพื่อจะสืบทอดอำนาจต่อไปอีก 10-20 ปี ไม่มีความชอบธรรม อนาคตข้างหน้าหากเรามีนโยบายที่ดีจำนวนมาก แต่ไม่สามารถทำได้เนื่องจากขัดกับยุทธศาสตร์ หรือไม่ตรงกับแผนปฏิรูป จะเสนอให้มีการแก้ยุทธศาสตร์ชาติและแผนปฏิรูป หรือเสนอยกเลิกการมียุทธศาสตร์ชาติออกไป,เมื่อถามว่า การที่รัฐบาลมีท่าทีว่าจะให้หาเสียง และจัดทำนโยบายในระยะเวลา 70 วัน คิดว่าเพียงพอหรือไม่ นายจาตุรนต์ กล่าวว่า การทำนโยบายที่ดีไม่ใช่นั่งในห้องแอร์แล้วเขียนกันตามใจชอบ แล้ว 70 วัน ต้องทำนโยบายและหาเสียง แล้วจะหาเสียงอย่างไรในเมื่อยังไม่มีนโยบายที่ชัดเจน นี่เป็นการจงใจที่จะทำลายพรรคการเมืองทั้งระบบ และทำลายการเลือกตั้งทั้งหมด เป็นเจตนาที่ไม่สุจริตของ คสช.,ด้าน นายภูมิธรรม เวชยชัย รักษาการเลขาธิการพรรคเพื่อไทย กล่าวถึงระยะเวลา 70 วัน ที่รัฐบาลจะให้พรรคการเมืองหาเสียงและจัดทำนโยบายว่า รัฐบาลนี้ดำเนินการเมืองแบบรัฐราชการ และเคยชินกับการเป็นผู้สั่งการ ไม่เข้าใจจุดยืนของพี่น้องประชาชน จึงได้แต่สั่งการเพื่อให้คนอื่นปฏิบัติตามแต่สิ่งที่ตัวเองต้องการให้ทำ สิ่งที่ พล.อ.ประยุทธ์ ควรทำคือยกเลิกสิ่งที่เป็นอุปสรรคต่อการเป็นประชาธิปไตยทั้งหมด ให้กองทัพกลับคืนสู่ระบบปกติ แล้วให้ประชาชนเข้ามาตัดสินอนาคตของตัวเอง,เมื่อถามถึงแนวคิดการห้ามใช้สื่อโซเชียลมีเดียในการหาเสียง นายภูมิธรรมตอบว่า จะทำให้ประเทศไทยตกต่ำลงไปมาก เพราะโลกทุกวันนี้เปิดหมดแล้ว เป็นการปิดกั้นพี่น้องประชาชน พากันถอยหลังเข้าคลอง แล้วทำให้ประเทศชาติประสบวิบัติในอนาคต,เมื่อถามถึงความเป็นเอกภาพของพรรคเพื่อไทย หลังจากมีชื่อหัวหน้าพรรคเสนอผ่านสื่อจำนวนมาก นายภูมิธรรม กล่าวว่า ยืนยันว่าพรรคยังมีเอกภาพดี การมีความเห็นที่อยากได้คนหลายๆ คนมาเป็นผู้นำพรรค เป็นธรรมชาติของระบอบประชาธิปไตย เราสามารถเห็นความเป็นผู้นำของพรรคเราที่มีความโดดเด่นในแต่ละด้าน ถึงแม้ปัจจุบันเรามีคณะผู้นำหมู่รวมกันหลายๆ คน มีความสามารถหลายด้าน ร่วมกันทำงาน การเป็นหัวหน้าพรรคเป็นเพียงแค่การมารับผิดชอบ ในการเชื่อมประสานกับทุกฝ่ายให้ดำเนินการไป ทั้งนี้เรื่องนี้จะจบอย่างแน่นอนหากมีการปลดล็อก หรือคลายล็อกโดยเร็ว แล้วให้พรรคดำเนินการประชุมกับสมาชิก เพื่อดำเนินการสรรหาผู้นำของเรา อย่างไรก็ตามสิ่งที่พี่น้องประชาชนหรือสื่อมวลชนได้นำเสนอชื่อบุคคลต่างๆ มา ทางพรรคต้องขอขอบพระคุณทุกท่าน และเป็นเกียรติที่ท่านได้สนใจ และเอาใจใส่ที่จะช่วยเราในการพิจารณาหาผู้นำ
จาตุรนต์ ฉะ บิ๊กตู่ แค่คิดรีเทิร์นนั่งเก้าอี้นายกฯ ก็ผิดแล้ว ถามกลับ 70 วัน ทำหาเสียง-นโยบาย พร้อมกันได้อย่างไร จวก คสช.สร้างเจตนาทำลายพรรคการเมือง ด้าน ภูมิธรรมจวกถอยหลังเข้าคลองพา
เพื่อไทย,พท.,เลือกตั้ง,ปลดล็อก,หาเสียง,ข่าวทั่วไป